Մեկ այլ կարեւոր խնդրի մասին ասեմ՝ Երեւանում 1 տարի առաջ որոշեցին, որ մեկ միասնական դատարան պետք է լինի, ըստ էության, տրամաբանական է, բայց ստացվում է, որ քաղգործերով` քաղաքացին կամ փաստաբանը գործը մուտք են անում մեկ գրասենյակ` կենտրոնական, այնտեղ մեքենան մակագրում է Մալաթիայի կամ Շենգավիթի դատավորի վրա եւ դուք պատկերացրեք, շաբաթներ է տեւում մինչեւ մի նստավայրից մյուս նստավայր տանեն թղթերը: Դրանից հետո մի քանի օր տեւում է, որպեսզի այդ գրասենյակից մակագրվի այդ դատավորին: Այսինքն՝ միայն այդ որոշումը վերցնելու համար տեւում է մոտավորապես 1 ամիս: